"Jõululugu" on seega klassikaline lugu heade näitlejate ja suurepärase tehnilise lahendusega. Selle kohta ei olekski midagi otseselt kehva öelda, kui ei oleks kultuuribarjääri. Ma ennustan, et inimesed, kes filmi Ameerikas või Inglismaal vaatavad, ütlevad iseendale, et just täpselt sellisena nad Dickensi maailma lapsepõlves ette kujutasidki. Aga Eesti kinokülastajale jääb see kardetavasti pigem tavaliseks popkornifilmiks.